cyanic-selkie/wikianc huggingface dataset:
Laurent Fignon
I 1987 og 1989 testet han positivt, og etter at karrieren var over innrømmet han å ha brukt kortison og amfetamin, men var etter egne opplysninger en av svært få i Team Gatorade-Mega Drive som ikke rørte de nye dopingmidlene EPO og veksthormoner. Under klatreetappen opp i Tour de France 1993 følte han seg så sterk at han prøvde seg på et brudd, men opplevde at flere titalls ryttere, også ryttere av hans egen generasjon som tidligere var ham underlegen i fjellene, passerte ham med den største letthet. Etter denne opplevelsen var Fignon tilintetgjort som sykkelproff og la opp sent samme år.
Fra 2006 til 2010 var han sidekommentator under France Télévisions' Tour de France-sendinger. 11. juni 2009 ble det kjent at Fignon hadde bukspyttkjertelkreft med metastaser, men selv etter at en tumor var begynt å presse på stemmebåndene kommenterte han Tour de France 2010. Han døde 31. august 2010, drøyt en måned etter at rittet var over og er bisatt på Père Lachaise i Paris.
Datis
Datis var en medisk admiral som tjente Det persiske riket under Dareios den store. Han er mest kjent for sitt samarbeid med Artafernes i det første felttoget i perserkrigene. Datis var en av de persiske kommandantene som var ansvarlig for beleiringen av Naxos og plyndringen av Eretria i 490 f.Kr.. Han var også feltmarskalk i den athenske seieren i slaget ved Marathon samme år. Ktesias fra Knidos antyder at Datis ble drept ved Marathon, men dette avviker fra Herodots tidligere analyser om at han faktisk overlevde slaget.
Datis ble opprinnelige hentet til tjeneste sammen med Artafernes for den greske invasjonen siden Dareios I hadde bestemt seg for å midlertidig erstatte Mardonios fra militærtjeneste på grunn av en skade han fikk i det thrakiske felttoget.
Persbråten videregående skole
Persbråten videregående skole er en videregående skole i bydel Vestre Aker i Oslo. Skolen ble grunnlagt i 1959. Frem til 2001 var det en ren allmennfaglig videregående skole. Høsten 2001 kom det en egen spesialpedagogisk avdeling, og høsten 2004 ble det startet opp grunnkurs i Idrettsfag. Skolen har per 2005 om lag 460 elever og 60 ansatte.
Skolen er blant annet kjent for sin skolerevy med tradisjoner tilbake til 60-tallet: Persbråtenrevyen.
Beliggenhet
Skolen ligger på Hovseter, midt mellom Hovseter stasjon, Huseby leir og Huseby barneskole. Skolen gjennomgikk i 2006–2007 en omfattende ombygging, og var i denne perioden plassert i midlertidige lokaler i det tidligere FO-bygget, ved siden av Gardeleiren. Det nye bygget var ferdig til skolestart høsten 2007, og har plass til ca. 650 elever. Arkitektkontoret Link signatur stod for både arkitektur og interiørarkitektur.
Summit County (Ohio)
Summit County er et fylke i den amerikanske delstaten Ohio.
Boksburg
Boksburg er en by med 471 121 innbyggere i provinsen Gauteng i Sør-Afrika. Byen er oppkalt etter regjeringssjef i Den sydafrikanske republikk, W. Eduard Bok.
Det ble oppdaget gull i området i 1887, og byen ble anlagt for å huse arbeidere i gullgruvene. I 1890 ble det anlagt jernbaneforbindelse til Johannesburg.
Boksburg-innsjøen havnet i nyhetsbildet internasjonalt i 1989 da de nyvalgte lokale styresmakter besluttet å lage inngjerding av innsjøen og forby ikke-hvite fra å bruke området.
Den kjente anti-apartheidaktivisten Chris Hani, leder av South African Communist Party og sjef for styrkene i Umkhonto we Sizwe (den væpnede fløyen av African National Congress), ble drept utenfor sitt hjem i Dawn Park i Boksburg i 1993 og er begravet i byen.
Carmen Kass
Carmen Kass (født 14. september 1978) er en estisk modell.
Modellkarriere
Karrieren hennes ble startet av Anna Wintour, og i 1999 gikk Kass på «catwalken» for designere som Marc Jacobs, Michael Kors, Calvin Klein, Ralph Lauren, Donna Karan og Dolce & Gabbana, og ble avbildet i reklamer for Klein, Chanel, Gucci, Donna Karan, Dsquared2, Versace, Givenchy, Fendi, Max Mara, Valentino, Ralph Lauren og General Motors. Hun var ansiktet til Christian Diors parfyme J'adore. I 2007 hadde hun ti oppdrag hos designere for vår- og sommerkolleksjoner. Hun har nå inngått en avtale med Max Factor.
Kass ble tildelt prisen Model of the Year av Vogue i 2000 VH1/Vogue Fashion Awards. Mens hun jobbet som modell i New York gikk hun på Lee Strasberg Institute.
Andre aktiviteter
I 2004 spilte Kass i det estiske mordmysteriet Täna öösel me ei maga.
I februar 2004 ble hun medlem av det regjeringspartiet Res Publica. Kass stilte til vag i EUs parlament etter at Estland ble medlem av unionen i mai 2004, men nådde ikke opp.
Kass spiller også sjakk, og ble valgt til president i det estiske sjakkforbundet i 2004. Hun ledet kampanjen for å få sjakk-OL til Tallinn i 2008, men denne gikk til Dresden, Tyskland.
Personlig liv
Kass og hennes søsken ble oppdratt av hennes mor, Koidu Põder. Hennes eldre søster, Victoria De Luna, giftet seg med sanger Joel De Luna. Paret ble separert i 2004 etter at de begge ble anmeldt og dømt for narkotikasmugling. Hennes eldre bror Kutty Kass er eiendomsmegler.
Kass har vært sammen med Leonardo DiCaprio og restauranteier Richie Akiva. Hun er for tiden involvert med den tyske sjakkspilleren Eric Lobron.
Stark County (Ohio)
Stark County er et fylke i den amerikanske delstaten Ohio. Administrasjonssentrum er Canton.
Fylket ble opprettet 13. februar 1808 og fikk fulle rettigheter 1. januar 1809.
Fabra-observatoriet
Fabra-observatoriet (katalansk: Observatori Fabra) er et astronomisk observatorium i Barcelona i Catalonia. Det peker sørover og ligger på en høyde av 415 meter over havet, i fjellkjeden Collserola. Det ble åpna i 1904 og tilhører Reial Acadèmia de Ciències i Arts de Barcelona. Hovedaktiviteten til observatoriet er å studere asteroider og kometer. Det er det fjerde eldste observatoriet i verden som fremdeles er i bruk.
Joe McQue
Joe McQue (født februar 1870 i Glasgow, død 1934) var en skotsk fotballspiller. Mest kjent er han fra sin tid som midtbanespiller i Liverpool FC.
McQue begynte sin karriere i amatørklubben Pollokshields og Celtic. Han ble hentet til Liverpool av managerne John McKenna og W. E. Barclay, som en av 13 skotter til Anfield under klubbens første sesong.
McQue spilte Liverpools første obligatoriske kamp gjennom tidene i Lancashire League, i 8–0 seieren på Anfield mot Higher Walton. Liverpool vant Lancashire League denne sesongen, og rykket dermed opp til 2. divisjon i The Football League.
McQue var også en av de elleve spillerne som fikk æren over å spille i Liverpools første kamp i 2. divisjon i 2–0 seieren borte mot Middlesbrough Ironopolis på Paradise Ground 2. september 1893. McQue scoret det første målet i kampen, og dermed også Liverpools første mål i ligaen gjennom tidene. Liverpool gikk ubeseiret i 2. divisjon denne sesongen, og vant også mot Newton Heath, (ble til Manchester United i 1902), i opprykskampen til 1. divisjon.
Liverpool rykket ned igjen etter kun en sesong i den øverste divisjonen i sesongen 1894/1895, men i den påfølgende sesongen vant Liverpool 2. divisjon for andre gang på tre sesonger, og opprykket var nok en gang sikret.
McQue spilte i klubben frem til april 1898 etter å ha spilt 146 kamper og scoret 14 mål for de røde. Sommeren 1898 satte han kursen for hjemlandet Skottland, og spilte noen kamper for Falkirk FC.
Han døde i 1934, 64 år gammel.
Kamper
Liverpool
Mihai Eminescu
Mihai Eminescu (uttalt [miˈhaj emiˈnesku], født Mihail Eminovici, 15. januar 1850 i Botoșani ved Tsjernivtsi, død 15. juni 1889 i București) var en senromantisk dikter, som blir regnet for å være Romanias nasjonaldikter. Blant de mest kjente diktene hans er «Luceafărul» («Aftenstjernen»), «Mai am un singur dor» («Jeg har et enkelt ønske igjen»), og fem Scrisori (Epistler).
Fordi fødebyen er geografisk plassert i Moldova som idag er delt i den rumenske regionen Moldavia og Republikken Moldova, regner også sistnevnte Eminescu som «sin» poet og har kalt opp sitt nasjonale teater etter ham.
Eminescu var aktiv i den litterære foreningen Junimea, og medarbeider (mellom 1880 og 1881 var han endog sjefredaktør) i avisen Timpul, som var Det konservative partiets språkrør.
Det er også blitt avdekket at Eminescu ville ha sterke antisemittiske lover i Romania, etter den tyske modellen, og skrev, for eksempel, at "jødene ikke fortjener noen rettigheter noe sted i Europa, fordi de skyr arbeid."
Bibliografi
Ingen verk er oversatt til norsk, men på engelsk finnes det bl. a.
Wenedyk
Wenedyk er et naturalistisk kunstig språk laget i 2002 av nederlenderen Jan van Steenbergen.
Språkeksempel
Fader vår på Wenedyk:
Owień twej rzeń.
Foca si twa włątać, komód en czału szyk i sur cierze.
Da nów odzej nostry pań kocidzany.
I dziemieć nów nostrze dziewta, komód i nu dziemiećmy swór dziewtorzór.
Charles F. Bolden
Charles Frank «Charlie» Bolden jr. (født 19. august 1946 i Columbia i Sør-Carolina i USA) har siden 2009 vært direktør for National Aeronautics and Space Administration (NASA). Han er en pensjonert generalmajor fra United States Marine Corps og en tidligere astronaut for NASA.
Bolden ble uteksaminert fra Johnson High School i Columbia i Sør-Carolina i 1964. Han fikk en bachelor of science grad i elektrisk vitenskap fra United States Naval Academy i 1968, og en master of science i systemledelse fra University of Southern California i 1977. I 1968 ble han uteksaminert fra United States Naval Academy og begynte deretter som testpilot for NASA. Etter hans tid som astronaut for NASA, ble han stedfortredende kommandant ved ved en krigsskole i den amerikanske marinen.
Wenedyk
Språkeksempel
I nie endycz nosz en ciętaceń, uta liwra nosz dzie mału.
''Nąk twie są rzeń i pociestać i głurza, o siąprz. Amen.''
Charles F. Bolden
Bolden gjennomgikk flygertrening i Pensacola i Florida, Meridian i Mississippi og Kingsville i Texas. Han fløy mer enn 100 tokt over Nord-Vietnam, Sør-Vietnam, Laos og Kambodsja mens han var stasjonert ved Royal Thai Air Base Nam Phong i Thailand fra 1972 til 1973. I juni 1979 ble han uteksaminert fra United States Naval Test Pilot School ved Naval Air Station Patuxent River som ligger i Maryland. Der begynte han som testpilot og logget mer enn 6000 timer flytid mens han var stasjonert der. Bolden ble valgt som astronaut av NASA i 1980 og han ble gjort til medlem av NASA Astronaut Corps frem til 1994 da han returnerte til aktiv tjeneste i United State Marine Corps fra 27. juni 1994.
Fra februar til juni 1998 var Bolden kommanderende general og deltok under Operasjon Desert Thunder i Kuwait. I juli 1998 ble Bolden forfremmet til hans generalmajor. Han pensjonerte seg fra militæret i august 2004. Bolden var stasjonert på romfergen «Columbia» som ble skutt opp fra John F. Kennedy Space Center den 12. januar 1986 og fullførte en seks dager lang reise i verdensrommet. Reisen i verdensrommet endte med en vellykket landing ved Edwards Air Force Base om kvelden den 18. januar 1986. Bolden gjennomførte nye reiser rundt jorden med romfergen «Discovery», som varte i 121 timer før den landet på Edwards Air Force Base den 29. april 1990. Før han gjennomførte mye forskning på romferger og verdensrommet sammen med sovjetiske kosmonauter.
István Pungor
István Pungor (født 13. juli 1991), er en ungarsk skihopper som representerer skiklubben Koeszegi Se.
Sammen med Armin Csukovics var han med på å erobre de 2 siste plassene under junior-VM i 2008. Andreas Wank vant. Istvan har bare deltatt i to internasjonale konkurranser ved siden av Junior-VM, begge i FIS-Cup.
Han er en yngre bror av skihopperen Dénes Pungor.
Kristoffer Joner
Kristoffer Joner (født 19. september 1972 i Stavanger, Norge) er en norsk skuespiller og politiker (Ap). Han har vunnet Amandaprisen for beste skuespiller tre ganger og Kanonprisen to ganger.
Teater
Kristoffer Joner var med i Rogaland Teaters barneteater fra han var 14 til han var i begynnelsen av 20-årene. Han var elev ved Stavanger katedralskole. Joner søkte tre ganger om opptak på Statens Teaterhøgskole; alle tre gangene fikk han avslag.
Familie
Joner er sønn av skuespiller Annerut Joner (1949–) og billedkunstner Ole Karlsen (1939–86). Videre er han fetter av skuespiller Knut Joner og tremenning til danser/artist Alexandra Joner. Sammen med sin onkel, skuespilleren Johannes Joner og komponist/musiker Sverre Indris Joner, danner Kristoffer teatertruppen Joner & Joner & Joner.
Politikk
Joner deltar i lokalpolitikk for Arbeiderpartiet. I november 2016 åpnet han profil på Facebook der han la ut ut et kritisk innlegg om Sylvi Listhaugs innvandringspolitikk, samtidig som han oppfordret leserne til å gi penger til NOAS. Dagen etter ble det kjent at innlegget var en skjult kampanje fra NOAS, iscenesatt av reklamebyrået Anorak. Kampanjen var meget vellykket og bidro til over tre millioner til NOAS i løpet av noen timer. Flere gav i ettertid uttrykk for at de følte seg lurt og at de trodde det var Joner selv som hadde forfattet innlegget i ren frustrasjon over Listhaugs innvandringspolitikk.
Artafernes
Artafernes, mer korrekt Artafrenes, var bror til Dareios I og satrap av Sardis. Det var han som mottok utsendingen fra Athen som antagelig ble sendt av Kleisthenes i 497 f.Kr. og som etterpå advarte athenerne mot å støtte «tyrannen» Hippias. Etter dette hadde han en viktig rolle i å slå ned det joniske opprøret. Han ble etterfulgt som satrap av Mardonios i 492 f.Kr..
Hans sønn med samme navn ble utnevnt sammen med Datis til å ta kommandoen over en ekspedisjon utsendt av Dareios for å straffe Athen og Eretria for deres del i det joniske opprøret. Ti år senere hadde han kommandoen over lydierne og mysierne.
Tanju Kirjakov
Tanju Khristov Kirjakov (bulgarsk:Таню Христов Киряков) (født 2. mars 1963 i Ruse) er en bulgarsk pistolskytter. Han var lenge den eneste skytteren som hadde vunnet olympisk gull både i 50 m pistol og 10 m luftpistol, hvor han forøvrig var den første olympiske mester. Jin Jong-oh fra Sør-Korea vant begge øvelsene under Sommer-OL 2012 i London.
Torvald Sund
Torvald Sund (født 3. juli 1952 i Råkvåg, Rissa) er en norsk forfatter, dramatiker og barnebokforfatter, bosatt i Levanger. Etter 2000 har han særlig arbeidet som dramatiker, og med flere friluftsspel: Trua og saltet i Vikna, Raud vinter i Levanger og Namsens auge i Grong.
Liv
Sund har lærerutdanning fra Trondheim lærerhøgskole (1973–75) og Norges idrettshøgskole (1978).
Forfatterskap
Det er tre tråder som løper gjennom Sunds forfatterskap, alle framført med lojalitet til personene og stoffet. Like fra debuten har han vist en lojalitet mot underklassen, minoritetene og de utstøtte. Dette kommer blant annet til uttrykk i de tidlige bøkene fra sørsamisk miljø, i novellesuiten Knivkastarens son og i Siste ytre fra nyfattigdommens Norge. Barnebøkene hans er oversatt til 10 språk.
For det andre har han et episk talent knyttet til historier og miljø fra sin egen oppvekst i kystkulturen, som kommer til uttrykk i novellene i Sjømannen og Vårherre og romanen Seglet og dansen (1999) og oppfølgeren Bøt nota, fang livet (2016).
Ikke minst har han også sterke røtter i en folkelig lygarsoge-tradisjon der malende karakteristikker og utrolige hendelser vokser fram i en selvforsterkende fantasiverden. De to populære bøkene om Onkel Oskar er de tydeligste eksemplene på dette. Stoffet ble også filmatisert i 1997.
De siste årene har Sund arbeidet mer med dramatikk. Monologen Brenn draumane mine på Callios rei ble satt opp på Trøndelag Teater i 2006 med tittelen Takoradi – en sjømanns historie. To historiske spel med tilsynelatende ulik tendens har hatt premiere i henholdsvis Vikna og Levanger i 2005 og 2006. Felles for stykkene er identifikasjonen med underklassens interesser.
Bibliotekvitenskap
Bibliotekvitenskap (engelsk: library science), også kalt bibliotek- og informasjonsvitenskap, er et tverrfaglig fag, utdanning og forskningsfelt som omfatter kunnskapsorganisasjon og gjenfinning, litteraturvitenskap- og historie og litteratur- og kulturformidling. Mange, men ikke alle, bibliotekarer har utdanning i bibliotekvitenskap. Faget er også det teoretiske grunnlaget for organiseringen og utviklingen av bibliotekene. En person med høyere utdanning i bibliotekvitenskap eller som arbeider som forsker i feltet kan også omtales som bibliotekviter (engelsk: library scientist) for å vektlegge den teoretiske kompetansen innen bibliotekvitenskap, og skille fra det praktiske yrket bibliotekar. Skillene er likevel ikke skarpe, og tittelen bibliotekar kan også brukes om personer som arbeider med bibliotekvitenskapelig utviklingsarbeid.
Oversikt over faget
Biblioteker og praksisen knyttet til organisering av dem kan spores tilbake til oldtidens Mesopotamia der arkeologer har gravd fram flere biblioteker bestående av leirtavler med kileskrift. Det eldste biblioteket man vet om er biblioteket ved Ebla som var i drift mellom 2600 f.Kr.–2300 f.Kr. Oldtidens kanskje mest berømte bibliotek var den nyassyriske kongen Ashurbanipals bibliotek.
Historisk handler faget om organisering av dokumenter på en måte som gjør dem lette å gjenfinne. Når en dokumentsamling vokser i størrelse vokser også behovet for å systematisere samlingen. Dette gjøres ofte ved å klassifisere dokumentene etter tematisk innhold slik at dokumenter av lignende tema er nært hverandre i den fysiske samlingen. Opprinnelig var også arkivvitenskap en del av bibliotekvitenskap, men ble senere utskilt som eget fag.
Den første skolen i bibliotekvitenskap i USA ble stiftet av (1851–1931) ved Columbia University i 1887.
I Norge tilbys utdanning og studier i bibliotekvitenskap ved flere utdanningsinstitusjoner. Oslomet – storbyuniversitetet tilbyr per 2019 bibliotek- og informasjonsvitenskap som årsstudium, bachelor, master og doktorgradsnivå. Ved Oslomet – storbyuniversitetet er utdanningen underlagt institutt for arkiv- bibliotek- og informasjonsvitenskap (ABI), som er en del av universitetets samfunnsvitenskapelige fakultet (SAM). Universitetet i Agder tilbyr bachelorprogram i skolebibliotekkunnskap. Universitetet i Tromsø tilbyr bachelor- og masterprogram i medie- og dokumentasjonsvitenskap og årsstudium i bibliotek- og dokumentasjonsvitenskap. Norges teknisk naturvitenskapelige universitet (NTNU) tilbyr flere informasjonsvitenskapelige emner, blant annet informasjonsgjenfinning. Tidligere ble denne utdanningen drevet av Statens bibliotek- og informasjonshøgskole, til denne høgskolen i 1994 ble fusjonert med daværende Høgskolen i Oslo.
Historie
Melwil Dewey lanserte i 1876 et klassifikasjonssystem for dokumenter som har fått stor utbredelse, spesielt i den vestlige verden. Deweys desimalklassifikasjon (DDK) er standard skjema for klassifikasjon i de aller fleste norske folke- og fagbiblioteker, med unntak av noen fagbiblioteker og spesielle samlinger der alternative klassifikasjonssystem er mer hensiktsfullt. DDK er basert på en inndeling av emner i ti overordnede kategorier som spesifiseres i et tallsystem der man bruker tre tall til å angi dokumentets emne. Dette tresifrede tallet kalles en notasjon, og hvis dokumentet krever ytterligere beskrivelse kan det legges til flere tall som suffikser til emnet er tilstrekkelig beskrevet. Dette klassifikasjonssystemet viste seg å være anvendelig og overførbart til mange samlinger og det er også grunnen til dens store utbredelse. I Norge ble denne metoden for å klassifisere en samling introdusert av Haakon Nyhuus som hadde fått sin bibliotekarutdanning i USA. DDK ble i sin tid laget av Dewey på biblioteket han selv jobbet på, og klassifikasjonssystemet bærer preg av det også i dag. DDK reflekterer i stor grad hvilke emner og fag som var etablerte og godt representerte i den samlingen den baserte seg på. Eldre fag eller vitenskaper har en uforholdsmessig stor plass i dette systemet i motsetning til nye fag og vitenskaper som da DDK ble lansert ikke engang eksisterte. Som eksempel har emnet etikk nummerspekteret mellom 170-179, mens emnet informatikk, et utpreget moderne fag kun har nummerspekteret mellom 000-001. Tilsvarende kan sies om religionsfag, der kristendommen har nummerrekkevidden fra 200-290, men der alle andre religioner er blitt klemt inn mellom 290-299. DDK er derfor blitt kritisert for å være eurosentrisk og umoderne
Belgiske Paul Otlet og Henri La Fontaine publiserte på slutten av 1800-tallet sitt eget klassifikasjonssystem kalt universell desimalklassifikasjon (UDK). Dette systemet er grunnlagt på den samme overordnede inndelingen som Deweys desimalklassifikasjon, men regnes som et mer moderne og tilpasningsdyktig klassifikasjonssystem. I bibliotekfaglige termer regnes UDK for å være et analytisk-syntetisk og fasettert klassifikasjonssystem.
Trond Davidsen (forfatter)
Trond Davidsen (født 20. juli 1963 i Tønsberg ) er en norsk forfatter. Davidsen er født i Vestfold, men vokste opp i Ramsund i Nord-Norge. Han har militær bakgrunn og er cand.polit. fra Universitetet i Bergen. Davidsen har også studert i USA (New York City). For tiden bor Davidsen i Bergen der han er forfatter på heltid.
Bibliografi
Davidsen har skrevet fire romaner, alle utgitt på forlaget Oktober.
Forfatterens siste roman, Holger Hansens historie, har fått overveiende gode kritikker i norsk presse
September 2010 mottok Trond Davidsen Bergen kommunes arbeidsstipend for kunstnere på kr 200 000.
Marco Fu
Marco Fu Ka-chun kjent som Marco Fu (født 8. januar 1978 i Hongkong) er en hongkongkinesisk profesjonell snookerspiller.
Reto Götschi
Götschi vant en olympisk sølvmedalje i bobsleigh under Vinter-OL 1994 i Lillehammer. Sammen med Guido Acklin kom han på andreplass i toerbob bak sine landsmenn Donat Acklin og Gustav Weder.
Marco Fu
Fu ble profesjonell i 1998 og kom samme år til finalen i Grand Prix hvor han tapte 2–9 for Stephen Lee. Som en følge av dette steg han raskt på verdensrankingen og nådde 15.-plass i sesongen 2000/2001.
Selv om Fu ble spådd en topplasseringen innen snooker sank prestasjonene og han falt nedover på rankingen. Han klarte imidlertid å komme inn i topp 16 foran sesongen 2004/2005.
Reto Götschi
Götschi ble verdensmester i bobsleigh 1997 i St. Moritz i toerbob.
Marco Fu
Han gjorde seg bemerket i VM i 2006 og kom til semifinalen mot Peter Ebdon. Etter at han lå under 9–15 vant han syv av de neste åtte partiene og tvang fram et avgjørende parti. Til tross for Fu sin opphenting vant Ebdon partiet.
Suksessen i VM kan for en stor del tilskrives treningen Fu gjorde sammen med tidligere verdensmester Terry Griffiths. Selv om de tidligere hadde samarbeidet var det først før VM at Fu gjorde de nødvendige endringene i teknikken som skulle vise seg verdifulle.
Han har utført et maksimum break i sin karriere, dette gjorde han i 2000.
Den 21. oktober 2007 vant han sin første rankingturnering. Han beseiret tidligere verdensmester Ronnie O'Sullivan i finalen i Grand Prix med 9–6, han ble dermed den tredje asiatiske spilleren, etter James Wattana og Ding Junhui, som har vunnet en rankingturnering. I desember 2008 kom han til finalen i UK Championship, men tapte med knappest mulig margin for Shaun Murphy med 9–10. I november 2013 kom han til finalen i International Championship og etter å ha ledet matchen flere ganger tapte han igjen med knappest mulig margin for Ding Junhui med 9–10.
Wimme Saari
Wimme Saari (døpenavn Frans Wilhelm Saari, artistnavn Wimme; født i 1959) fra Kelottijärvi, Enontekis i Finland er en særegen og internasjonalt anerkjent samisk joiker og musiker.
Med sin særegne stemmebruk kombinerer Wimme tradisjonell samisk joik med jazz- og rockinspirerte improvisasjoner.
Biografi
Wimme Saari vokste opp i en reindriftsfamilie, både faren og Wimmes eldre bror var aktive innen reindrift. Foreldrene joiket ikke, men Wimme lærte seg den lokale, nordsamiske måten å joike på ved å lytte til radio og album. Allerede ved 15 års alder komponerte han sin første joik og gjennomførte konserter som trubadur og joiker.
I 1986 ble Saari ansvarlig for arkivmaterialet i den finske kringkastingen YLE (Yleisradio) og i disse arkivene fant han blant annet opptak av sin onkels joiker fra 1963. Som et resultat forsøkte han å eksperimenterte med jazz og joik sammen med andre musikere. Han ga senere uttrykk for at disse musikalske eksperimentene var mislykket, men allikevel en verdifull erfaring.
Erfaringene tok han med seg inn i det langvarige samarbeidet med bandet RinneRadio, og musikerne Tapani Rinne og Jari Kokkonen. Først i 1995 realiserte de Wimme Saaris solodebut Wimme. Albumet fikk prisen Årets Folk album i Finland.
Diskografi
Wimme Saari albumdebuterte som joiker, musiker og komponist på albumet Dance and Visions i 1990 med jazz- og elektronikabandet Rinneradio. Siden fulgte RinneRadio-albumet Joik i 1992. Saari deltok også som vokalist på RinneRadios Unik i 1994.
Arbeidet med utgivelse av joiken «Texas» i 1996 og albumet Gierran i 1997 endte i en felles utgivelse fra Wimme Saari og RinneRadio kalt File Under: Finnish Ambient Techno Chant".
Soloalbum
Wimme har også deltatt på albumene til andre musikere, for eksempel Hedningarna, Nits or Hector Zazou.
Film- og teatermusikk
I 2009 produserte den finske regissøren Juha Iisak Koivisto den 30 minutter lange dokumentaren Wimme, vist under den samiske internasjonale filmfestivalen i Kautokeino. Filmen omhandler samisk joik, samisk historie og Wimme Saari musikalske filosofi.
Fonologien til grenlandsmålet
Fonologien til grenlandsmålet er hvordan grenlandsmål blir uttalt. Denne uttalen differansierer seg fra mye annen norsk uttale, bl.a ved at det er stor forskjell mellom korte og lange vokaler
Vokaler
Grenlandsmålet har – som de fleste variantene av norsk – 9 korte og 9 lange monoftonger og 7 diftonger.
Det er et kjennetegn ved grenlandsmålet at det er klare kvalitetsskiller mellom de fleste korte og lange vokalene. Klarest er dette ved de trang-midtre vokalene /e eː/, /ø øː/ og /o oː/ og de åpne vokalene /a aː/. Dette innebærer at de lange vokalene /eː/, /øː/, /oː/ og /aː/ ikke blir uttalt sammen med de tilsvarende korte når de blir forkortet i trykksvak stilling. De seks diftongene er. Diftongene har en del fellestrekk, f.eks. at alle er stigende. Det eneste unntaket er her de to siste diftongene, som er avvikende fra de andre siden den har to trange vokaler. Diftongen /æʉ/ blir her uttalt [æᵿ] eller [æʋ].
Konsonanter
Bymålene i Brevik og Langesund manglet tidligere (inntil første halvdel av det 20. århundre) fonemet ɽ, og man benyttet i stedet l, for eksempel ²nyːˌmaːla ²golver 'nymåla gulv (pl.)', mot ²nyːˌmaːɽa ²goɽverjer andre steder. Bymålet i Kragerø mangler fremdeles ɽ, i motsetning til de tilgrensende bygdemålene.
Trykk, aksent og tonem
Trykk, aksent og tonem i grenlandske ord har disse relasjonene til hverandre: Tonem 1 og tonem 2 kan også kalles aksent 1 og aksent 2. Denne klassifikasjonen innebærer at det finnes fire ulike typer stavelser i forhold til trykk, aksent og tonem: Ordet ²baːdeˌstrana [²bɒːd̻ɛˌs̻t̻ɾan̻a] 'badestranda' har fire stavelser, ²baːd, e, ˌstran og a :
Emilie Rotter
Emilie Rotter (født 8. september 1906 i Budapest, død 28. januar 2003) var en ungarsk kunstløper som deltok i de olympiske vinterleker 1932 i Lake Placid og 1936 i Garmisch-Partenkirchen
Rotter vant en olympisk bronsemedalje i kunstløp i Vinter-OL 1932 i Lake Placid. Hun kom på tredjeplass i parløp med László Szollás, bak det franske paret Pierre Brunet / Andrée Brunet og Sherwin Badger / Beatrix Loughran fra USA.
Fire år senere, i Vinter-OL 1936 i Garmisch-Partenkirchen vant de sin andre olympiske bronsemedalje i parløp.
Rotter og Szollas ble verdensmester i parløp fem ganger i perioden 1931 til 1936.
Arena Ritten
Arena Ritten er en skøytebane i Klobenstein (italiensk: Collalbo) i den italienske provinsen Syd-Tirol. Med sin beliggenhet på 1173 moh er dette Europas høyesteliggende kunstisbane for hurtigløp på skøyter. Kunstisbanen ble åpnet i 1989. Basert på banerekorder er Arena Ritten den raskeste utendørsbanen i verden.
Tidligere arrangementer
Europamesterskapet på skøyter ble holdt her i 2007, og i 2011 og i 2019. Det ble arrangert verdenscup på skøyter her sesongene 1989/90, 1990/91, 1991/92, 1998/99, 2003/04 og 2005/06 Av andre Skøyte-arrangement som også har blitt holdt på banen her er:
I 2008 ble det også arrangert det 8. VM i isstock, en curlinglignende idrettsgren.
Sommergården
Sommergården (også kalt Svaneapoteket) er en bygård i Kongens gate 14b i Midtbyen i Trondheim. Den ble oppført som privatbolig for hoffagent og apoteker Otto Sommer i perioden 1774– 1777. Gården ble kraftig ombygget i perioden 1832–1835 for apoteker Christian Fredrik Møllerop, som flyttet Svaneapoteket hit.
Historie
Apoteker Otto Sommer oppførte i 1770-årene to store bygninger i Kongens gate, først Løveapoteket i Kongens gate 6 i 1770. Allerede i 1774 gikk han i gang med et enda større byggverk etter oppkjøp av flere mindre tomter ved nordøstre hjørne av Torget. Hans egen privatbolig sto ferdig i 1777. En pådriver for dette prosjektet skal ha vært Sommers kone Johanna, som var niese av en av byens rikeste kjøpmenn, Hilmar Meincke. Sammen med Harmonien, Stiftsgården og senere Hornemansgården gikk det inn i rekken av de store «trønderske trepaleer» som ble oppført omkring og i nærheten av torvet i 1770- og 1780-årene. Sommerveita langs tomtens nordside mellom Torget og Nordre gate har navn etter Otto Sommer.
Sommers gård ble bygget som en kvadratisk bygning med en 28,7 meter lang hovedfløy mot Kongens gate og en omtrent like lang sidefløy på 24 meter mot Torgets østre side. Til forskjell fra Hornemansgården på motsatt side av Kongens gate fikk Sommergården en høyere kjelleretasje og dermed høyere takhøyde. Taket ble opprinnelig konstruert som et seteritak med midtark med buet avslutning.
Fasaden ble modernisert i empire stil og fikk nye vinduer med seks store ruter og en horisontal gurtgesims under vinduene i 2. etasje. Den mest karakteristiske nyheten var hovedportalen mot Kongens gate, flankert av to par toskanske søyler med en lav attika, hvor det senere også ble satt inn en svane som symbol for Svaneapoteket (bildet). Opp til portalen førte en høy og bred steintrapp. Etter ombyggingen ble det i gården holdt en stor fest for Karl III Johan.
Den neste ombyggingen ble ikke gjort før nærmere hundre år senere, i perioden 1935-1936, da gulvene i første etasje ble senket og den høye trappen ut mot Kongens gate ble fjernet og søylene forlenget. Dette arbeidet ble ledet av arkitekt og senere professor Erling Gjone.
I 1970 ble gården kjøpt av Trondhjems Sparebank, som hadde planer om å rive gården til fordel for et nybygg. Dette prosjektet ble lagt bort da det møtte stor motstand blant byens befolkning og fra Riksantikvaren. Bevaringaksjonen ble ledet av Trondhjems Historiske Forening, som gjennomførte et demonstrasjonstog til fordel for Trondheims særegne trearkitektur. Ved et makeskifte fikk banken overta tomten Søndre gate 4, nabotomten til bankens gamle hovedbygning, og den fredede «Adresseavisens gård» på denne tomten ble demontert for flytting til en ledig tomt i Erling Skakkes gate. Riksantikvaren fikk gjennomføre arkeologiske utgravninger på rivningstomten. Huset som kom opp på den nye tomten ble et betongbygg med gjenbruk av fasadekledningen.
I 1973 ble Sommergården modernisert innvendig, og året etter ble den overtatt av Norges Samemisjon, med fortsatt apotekdrift i bygningens første etasje. Sommergården ble vedtatt fredet den 29. juli 1983, og i 1996 ble de hvite ytterveggene malt med samme lyse okerfarge som de andre trepaleene. Den 13. januar 2010 oppstod det en større vannlekkasje som skyldtes kuldespreng i sprinkleranlegget på kaldloftet. I juni 2023 opphørte apotekdriften i Sommergården.
Rambo: First Blood Part II
Rambo: First Blood Part II er en amerikansk actionfilm fra 1985 regissert av George P. Cosmatos. Filmen handler om Rambo, en tidligere Vietnam-veteran som løslates fra fengsel før sin tid mot at han går med på å sendes til Vietnam for å kartlegge om det fremdeles befinner seg amerikanske krigsfanger i hemmelige leire i jungelen. Underveis blir han sviktet av sine oppdragsgivere og satt overfor umenneskelige prøvelser. Eksistensen av krigsfanger viser seg å være høyst reell, og han må egenhendig forsøke å befri dem og hjelpe dem ut av landet. Sylvester Stallone spiller hovedrollen som Rambo, mens sentrale biroller spilles av Richard Crenna, Charles Napier, Steven Berkoff, Julia Nickson, Martin Kove, George Cheung og Andy Wood. Manuset er også delvis ved Stallone.
Den er en oppfølger til First Blood og ble etterfulgt av Rambo III.
Handling
Etter hendelsene for tre år siden sitter nå den tidligere Green Beret-soldaten Rambo i fengsel. Colonel Trautman henter ham ut fordi han skal bruke sin beste mann til et farlig og hemmelig oppdrag: Å lete opp og befri amerikanske krigsfanger som fremdeles befinner seg i Vietnam. Hans overlevelsesevner blir imidlertid satt på en hard prøve.
Fordi han ikke lytter til sine overordnede, mener hans egne folk at de kan unnvære ham. Fremme i Vietnam er han på egen hånd. Kun bevæpnet med kniv, pil og bue med mindre eksplosiver, kjemper han seg inn mot fienden som er utstyrt med tungt våpenarsenal. Til tross for sin umenneskelige innsats blir han tatt til fange av russiske styrker som torturerer ham. Han klarer imidlertid å flykte, og sammen med de befridde fangene drar han derfra i et helikopter. Etter en tid i frihet blir de uheldigvis oppsporet av et gedigent russisk kamphelikopter med det mest moderne våpen. En intenst jakt oppstår.
Popularitet og økonomi
Rambo ble svært populær, både i USA og mange andre land. Den innbragte drøyt $300 millioner på verdensbasis, hvorav $150 millioner i USA alene. Den ble den nest mest innbringende kinofilmen i 1985, både på verdensbasis og i USA.
Anmelderne
Den ble ikke så godt likt av filmkritikerne, noe som gjenspeiles at den har fått 36 % på Rotten Tomatoes. Den amerikanske filmanmelderen Leonard Maltin gav den 2 av 4 stjerner.
Priser
Filmen ble tildelt fire priser under Razzie Awards, blant annet «Årets verste film» og «Verste mannlige skuespiller» (Stallone). Den vant også en Golden Screen-pris i Tyskland og ble nominert til en Oscar i klassen beste lydeffekter.
Annet
Både i Norge og en del andre land ble filmen raskt kontroversiell på grunn av det kritikerne mente var glorifiserieng av vold. Til tross for at filmen ikke var av de aller voldeligste ble den utsatt for klipp før den ble tillatt vist på norske kinoer med 18 års aldersgrense. Filmen ble synonymt med voldsfilm i Norge på 1980-tallet. Pressen i Norge var raske til å utnytte Rambo-navnet og brukte det i årevis til langt utpå 90-tallet i div. avisoverskrifter som omhandlet vold, for eksempel «..en Rambo gikk berserk i Oslo» osv. Filmen skapte lignende hysteri i andre europeiske land, f.eks Storbritannia.
Fylkesvei 3152
Fylkesvei 3152 går mellom Emmerød og Rakkås i Tønsberg kommune.
Da Vestfoldbanen ble oppgradert mellom Barkåker og Tønsberg i 2011 ble strekningen vest for Barkåker stasjon flyttet til Sportsveien, slik at den tidligere planovergangen ble ertattet av en bru lenger sør.
Frem til 2019 hadde veien betegnelsen fylkesvei 540 (Vestfold).
Turid Høvin
Turid Høvin (født 5. mai 1940 på Sortland), oppvokst i Narvik, er en norsk lyriker.
Høvin er utdannet bibliotekar.
Schwyz
Schwyz er hovedstaden i den sveitsiske kantonen ved samme navn.
Byen har gitt både navnet og våpenet til hele det sveitsiske edsforbund. Navnet Sveits (resp. Schweiz) ble først brukt av nabolandene, men ble etter hvert akseptert også av sveitserne.
Kinas kommunistpartis 16. sentralkomité
Det valgte Det kinesiske kommunistpartis 16. politbyrå i 2002.
Kronologi
1. plenarsesjon
3. plenarsesjon
4. plenarsesjon
5. plenarsesjon
7. plenarsesjon
Jón Árnason
Jón Árnason er navnet til flere personer:
Joe Zawinul
Joe (Josef Erich) Zawinul (født 7. juli 1932 i Wien, Østerrike, død 11. september 2007 i Wien) var en østerriksk klassisk utdannet pianist og keyboardist. Zawinuls mor, Maria, var sigøyner mens faren, Simon, var av armensk avstamning. Zawinul emigrerte til USA i 1958, etter å ha blitt tildelt et stipend til Berklee College of Music. Han ble ikke lenge ved skolen, og spilte i stedet piano for artister som Slide Hampton, Maynard Ferguson og Dinah Washington med flere.
Zawinul møtte Miles Davis i en bokseklubb i New York på 1960-tallet. Begge hadde en lidenskap for boksesporten. Møtet ledet til et samarbeid, der Zawinul skrev tittelkuttet «In a Silent Way» (1969). Zawinul medvirket ytterligere på albumene «Bitches Brew» (1970) og «Live-Evil» (1971).
Zawinul startet sammen med saksofonisten Wayne Shorter og den tsjekkiske bassisten Miroslav Vitous jazzrock-gruppen Weather Report i november i 1970. Bandet ga ut til sammen seksten album. Zawinuls største kommersielle suksess ble melodien «Birdland» på albumet Heavy Weather (Columbia, 1977) med Weather Report. Flere artister har spilt inn coverlåter av denne, blant andre Quincy Jones, The Manhattan Transfer og Maynard Ferguson.
Etter Weather Report ledet Zawinul en kort periode bandet Weather Update (1986), med gitaristen Steve Kahn, bassisten Victor Bailey samt Peter Erskine på trommer og Robert Thomas jr. på perkusjon. Senere startet han opp sitt eget band The Zawinul Syndicate (1988 - 2007).
Zawinul bodde i en årrekke i Malibu i Los Angeles. Han hadde sin egen jazzklubb i Wien, «Joe Zawinul's Birdland». Den gikk konkurs etter hans død. Albumet Vienna Nights (2005) er spilt inn på klubben.
Joe Zawinul døde under en turné 11. september 2007 på Wilhelminenspital i Wien som følge av et melanom (hudkreft). Posthumt ble live-innspillingen fra turneen, «75th» (2007), tildelt en Grammy i 2008.
Brian Eno, John McLaughlin og Warren Cuccurullo har skrevet hyllestmelodier til Zawinul.
Mesapia
Mesapia peloria er en dagsommerfugl i gruppen hvitvinger (Pieridae). Den er den eneste arten i slekten Mesapia.
Utseende
En middelsstor (vingespenn ca. 40 millimeter), hvit sommerfugl med mørke årer. Vingenes ytre del er tynt skjellkledt og litt gjennomsiktig, bakvingens underside gulaktig. På oversiden har den et brunt felt ved roten av hver vinge, og åren som avgrenser vingenes basalcelle (som er veldig tydelig hos denne slekten) er dekket av en mørk flekk. Den ligner mye på arter i slekten Aporia.
Guido Acklin
Acklin vant en olympisk sølvmedalje i bobsleigh under Vinter-OL 1994 i Lillehammer. Sammen med Reto Götschi kom han på andreplass i toerbob bak sine landsmenn Donat Acklin og Gustav Weder.
Mesapia
Levevis
Det er en sommerfugl som lever i høyfjellet, gjerne i 3500–5000 meters høyde over havet.
Guido Acklin
Acklin ble verdensmester i bobsleigh 1997 i St. Moritz i toerbob.
Mesapia
Utbredelse
Arten er utbredt i de vestlige delene av Kina (inkludert Tibet).
Fylkesvei 3120
Fylkesvei 3120 går mellom Kjelle og Tønsberg sentrum i Tønsberg kommune.
Frem til 2019 hadde veien betegnelsen fylkesvei 468 (Vestfold).
Adjektivbøying i grenlandsmålet
Adjektivbøyinga i grenlandsmålet er omtrent som i nynorsk.
Gradbøying
Gradbøyinga følger to hovedmønster, A1 og A2, hvor bare det første er produktivt:
I tillegg finnes det perifrastiske mønstret A3, som benyttes ved relativt lange adjektiv:
Bøying av positivformer
Positiv-formene av adjektivene blir i varierende grad bøyd i disse grammatiske kategoriene:
Westminster-statutten (1931)
Westminster-statutten av 1931 er en lov («Act of Parliament») vedtatt av det britiske parlamentet (22 & 23 Geo. V c. 4, 11. desember 1931). Den innførte en status som gav likhet i lovgivningen mellom de selvstyrte dominionene i det britiske imperiet og Storbritannia, med noen få unntak. Statutten ble nasjonal lov i hver av de andre samveldelandene etter overføringen av de aktuelle rikenes grunnlov, i den grad den ikke ble erklært umoderne i prosessen.
Statutten er av historisk betydning fordi den markerte den gjeldende lovgivende uavhengigheten til disse landene, enten umiddelbart eller ved ratifisering. Den resterende konstitusjonelle makten hos Westminster-parlamentet har nå, i stor grad, blitt erstattet av ny lovgivning. Den har likevel relevans i dag fordi den legger grunnlaget for fortsatt samarbeid mellom samveldelandene og kronen.
Požarevac
Požarevac (serbisk: Пожаревац, tyrkisk: Pasarofça, tysk: Passarowitz, ungarsk: Pozsarevác, uttal. Pozjarevats) er en by i Serbia. Byen er administrasjonssenteret til distriktet Braničevo i Serbia. Navnet på byen betyr «ildbyen» på serbisk. I 2006 hadde byen et folketall på ca. 60 000, mens kommunen Pozarevac har et folketall på ca. 85 000
Tidligere president i Jugoslavia, Slobodan Milošević ble født og gravlagt i denne byen.
ConocoPhillips
ConocoPhillips (NYSE: COP) ble dannet den 30. august 2002 ved en fusjon av de tidligere amerikanske oljeselskapene Phillips Petroleum Company og Conoco Inc. Det er nå et internasjonalt energiselskap med hovedkvarter i Houston, USA. Nåværende konsernleder i ConocoPhillips er Ryan Lance.
Selskapets kjernevirksomhet spenner over de tradisjonelle aktiviteter for et helintegrert oljeselskap fra leting og utforskning av olje og gass til markedsføring og forsyning. Selskapet er dessuten involvert i petrokjemisk industri.
Selskapet er lokalisert i ca. 20 land i alle verdensdeler unntatt Antarktis.
ConocoPhillips Skandinavia AS
Den skandinaviske delen av selskapet har hovedkontor i Tananger, Sola kommune. Selskapet ble stiftet i 1964 og er registrert som aksjeselskap i bransjen «utvinning av råolje og naturgass». Tidligere het firmaet Phillips Petroleum Norsk AS.
ConocoPhillips Norge
ConocoPhillips Norge har vært et av de landets største energiselskaper. Selskapet sysselsetter til sammen rundt 1,770 personer. Hovedvirksomheten har vært leting etter og utvinning av råolje og gass. ConocoPhillips Norge hadde i 2006 en daglig produksjon på 242,000 fat oljeekvivalenter i gjennomsnitt, og sto for rundt 14 prosent av olje- og gassproduksjonen i det globale selskapet. Selskapet i Norge er også den største forretningsenheten i selskapet utenfor USA, målt i antall ansatte. Selskapet er operatør for feltene i Ekofisk-området, bærebjelken i selskapets aktiviteter i Norge. Eierandelen var 35 % i Ekofiskfeltet, Eldfiskfeltet og Emblafeltet og 31 % i Torfeltet.
ConocoPhillips Norge har også attraktive eierandeler i felt hvor det ikke er operatør, blant annet Heidrun, Statfjord, Visund, Oseberg, Grane, Troll og Huldra. I 2006 var produksjonen fra de partneropererte feltene på rundt 106,000 fat oljeekvivalenter daglig, eller cirka 44 % av samlet produksjon fra ConocoPhillips Norge. ConocoPhillips har også interesser utover leting og produksjon innenfor olje- og gass. Disse befinner seg hovedsakelig innenfor virksomheter som har tilknytning til olje- og gassindustrien, og for det meste innen nedstrømsaktiviteter.
ConocoPhillips Norge hadde i 2006 rettigheter i 35 produksjonslisenser som gir andel av petroleumsproduksjon på 17 ulike felt på norsk sokkel. Selskapets største volumandeler av gjenværende olje og gass lå på Ekofiskfeltet, Heidrunfeltet, Eldfiskfeltet og Trollfeltet. Selskapet har hatt operatøransvar på Ekofiskområdet: Ekofiskfeltet, Eldfiskfeltet, Torfeltet og Emblafeltet. Det tidligere Phillips Petroleum i Norge var kjent for å ha oppdaget den første drivverdige forekomst på norsk sokkel i 1969, som altså ble kalt Ekofiskfeltet.
Andel av totale reserver på norsk sokkel er 122,2 millioner Sm³ olje og 63,1 mrd Sm³ gass per 1. januar 2005. Dette tilsvarer 10 % av oljereservene og 2,6 % av gassreservene på sokkelen. ConocoPhillips andel av oljeproduksjonen på sokkelen var i 2004 ca. 12 millioner Sm³, et prosentvis uttak på ca. 8,9 % målt av selskapets reserve ved inngangen til 2004.
Schwyz (kanton)
Schwyz (uttales «sjv i: ts») er en av de eldste kantonene i Sveits. Som en av de tre urkantonene var Schwyz i 1291 med på å danne det første edsforbundet. Schwyz grenser til St. Gallen, Glarus, Uri, Luzern, Zug og Zürich. Vis-à-vis Vierwaldstättersee er den også i synsvidde av Nidwalden.
Kantonen har også gitt både navnet og våpenet til hele det sveitsiske edsforbund. Navnet Sveits (resp. Schweiz) ble først brukt av nabolandene, men ble etter hvert akseptert også av sveitserne.
Byer, kommuner og distrikter
Schwyz består av 30 kommuner som er sammenfattet til seks distrikter (Bezirke). Følgende byer har mer enn 10 000 innbyggere: De seks distriktene er:
Andreas Hinterstoißer
Andreas Hinterstoißer (1914–1936) var en tysk fjellklatrer.
I 1930-årene skapte Hinterstoißer og barndomsvennen Toni Kurz oppsikt med flere førstebestigninger i Berchtesgaden-Alpene.
Førstebestigninger
1932: 1934: 1935: 1936:
Ulykken i Eigers nordvegg
Sammen med Toni Kurz forsøkte Hinterstoißer seg på en førstebestigning av Eigers nordvegg. Både han, klatrekameraten Toni Kurz og de to østerrikske klatrerne Willy Angerer og Eduard Rainer som hadde slått seg sammen med dem i forsøket, omkom. Etter et væromslag måtte de avbryte oppstigningen, og siden de hadde umuliggjort en sikker og hurtig retrett over Hinterstoisser-traversen ved at de trakk sikringstauet med seg på vei oppover, måtte de fire seg ned mange meter. Hinterstoißer, Angerer og Rainer omkom i et stein- og snøras. Kurz overlevde raset uskadd, men døde dagen etter hengende i tauet bare få meter over redningsmannskapet.
Film
Hendelsene er dramatisert i filmen Nordwand, regissert av Philipp Stölzl og med Benno Fürmann som Toni Kurz og Florian Lukas som Andreas Hinterstoißer. Filmen hadde premiere 23. oktober 2008.
Trude Teige
Trude Johanne Teige (født 27. juni 1960 i Fosnavåg) er en norsk forfatter og tidligere journalist i den norske TV-kanalen TV 2 fra 1992 til 2014. Teige har skrevet tre historiske romaner, seks krimbøker, en true-crime bok og en kokebok. Teige er og aktiv som konferanse- og debattleder for næringsliv og organisasjonsliv, i tillegg til å være president i Rivertonklubben.
Som journalist har Teige arbeidet i Bergens Tidende og NRK før hun begynte i TV 2 i 1992. Fra januar 2008 var hun programleder i debattprogrammet Tabloid. Teige fikk senere sitt eget portrettprogram: «Trude», der kjente mennesker fortalte ukjente historier fra livene sine. Teige ble tildelt Kringkastingsprisen i 2008. Krimbøkene om TV-journalisten Kajsa Coren i hovedrollen har solgt 170.000. Mormor danset i regnet har solgt 60.000 eksemplarer, og den frittstående oppfølgeren Morfar pustet med havet kom i 2021.
Gonepteryx
Gonepteryx er en slekt av sommerfugler i gruppen hvitvinger. Det er bare åtte arter i verden og de fleste finnes i Asia. Ett par arter finnes i Nord-Afrika og Europa, hvorav én art, sitronsommerfuglen også finnes  i Norge.